**އެމް އެން ޔޫ އަށް ބޭނުންވާ އޮންލައިން މީޑިއާ ޕާޓްނަރޝިޕް ހޯދުމާއި ގުޅޭ**

**ތައާރަފު:**

ދިވެހިރާއްޖޭގެ ޤައުމީ ޔުނިވަރސިޓީއަކީ މަތީތަޢުލީމާއި ތަމްރީނު ދިނުމުގައި ދިވެހިރާއްޖޭގައި އެންމެ ފުޅާދާއިރާއެއްގައި ތަމްރީނުދޭ ފަރާތެވެ. ވީމާ، ތަނުގެ ވަޞީލަތްތަކާ، ކޯސްތައް އަދި ތަނުންދެވޭ ޚިދުމަތްތައް ވަރަށް ރަގަޅަށް މުޖްތަމައުގެ އެންމެހާ ފަރާތްތަކަށް އެންގުމަކީ އަޅުގަނޑުމެންގެ އަމާޒެކެވެ.

މިކަމަށް މިހާރު ޔުނިވަރސިޓީއިން ކުރާ މަސައްކަތް ހަރުދަނާކޮށް ޒަމާނީ ވަޞިލަތްތަކުގެ އެހީގައި އިސްތިހާރުކޮށް، އަދި ކަމާއިބެހޭ ޞައްހަ މަޢުލޫމާތު ފެތުރުމުގައި އޮންލައިން މީޑިއާތަކަކާއި އެކު މަސައްކަތްތަކެއް ކުރުމަށް މިދަނީ މަސައްކަތް ކުރަމުންނެވެ. މިގޮތުން ޔުނިވަރސިޓީގެ ކޯސްތައް އަދި ހާއްސަ އިވެންޓްތައް އޮންލައިން ނޫސްތަކުގައި އިސްތިހާރު ކުރުމަށް ބޭނުންވާތީ މިފަދަ 3 ފަރާތަކާއެކު 1 އަހަރުދުވަހުގެ ކޮންޓްރެކްޓަކަށް ދިއުމަށް މިވަނީ ފުރުޞަތުހުޅުވާލާފައެވެ.

**ފަރާތެއް ހޮވުމުގައި ޔުނިވަރސިޓީއިން ބަލާނޭ ކަންކަން:**

މިފަދަ އޮންލައިން މީޑިއާއެއް ހޮވުމުގައި ޔުނިވަރސިޓިއިން ބަލާނޭ ކަންކަމުގެ ތެރޭގައި ތިރީގައިވާފަދަ ކަންކަން ބަލާ ދިރާސާ ކުރެވޭނެއެވެ. މިގޮތުން ބަލާނޭ ބައެއް ކަންކަން ތިރީގައި އެވަނީއެވެ.

* 'އޯޑިއެންސް ރީޗް' އެންމެ ގިނަފަރާތްތައް (ދުވާލަކު މީހުން ސައިޓް ބަލާ މިންވަރު)
* ބިނާ ކުރެވެނިވި ހިޔާލުގެ މައްޗަށް ލިޔާ ލިޔުންތައް ގިނަ ފަރާތަކަށްވުން
* ބޭނުން ކުރާ ބަސްމަގަކީ ދަރިވަރުންނަށާއި އާންމުންނަށް އެކަށޭނަ ގިނަ ލިޔުން ޝާއިއުކުރެވޭ ސައިޓް އެއް ކަމަށްވުން.
* ޝާއިއުކުރާ ގިނަ ލިޔުންތަކަކީ ޒާތީ ތައައްސަބުން އެއްކިބާވެ ލިޔާލިޔުންތައް ލިޔާފަރާތެއް ކަމުގައިވުން
* ތިރީގައިވާ ކަންކަމުގެ ތެރެއިން ޔުނިވަރސިޓީއަށް ކޮށްދެވޭނޭކަމަށް ރިއާޔަތްކޮށް ހުށަހަޅާ ހުށަހެޅުމުގައި ބެލެވޭނެ ކަންތައްތައް:
  + ކްރިއޭޓިވް ކޮންސެޕްޓަކާއެކު "ވީކްލީ އާޓިކަލްސް" (ޔުނިވަރސިޓީގެ އެކި ދާއިރާ ތަކާގުޅޭ) ޝާއިއު ކޮށްދިނުމުގައި ހުށަހަޅާގޮތް
  + ހާއްސަ އިވެންޓްތައް ސޯޝަލް މީޑިއާ 'ލައިވް ސްޓްރީމް' ކުރުމުގައި ކޮށްދެވޭނެ ކަންކަން ނުވަތަ ހުށަހަޅާގޮތް
  + 'އެޑްވަޓޯރިއަލްސް' ޝާއިއުކޮށްދިނުމުގައި ގެންގުޅޭ ގޮތް / އުޞޫލް
  + 'އިވެންޓް' އަދި 'ނިއުސް ކަވަރޭޖް' ދެވޭނޭ ގޮތާއި މިންވަރު
  + 'ބްރޭންޑް ޕްރޮމޯޝަން' ކޮށްދެވޭނޭ މިންވަރު އަދި ބާވަތް
  + 'ވީޑިއޯ އިސްތިހާރު' ހިމަނައިދެވޭނޭ ގޮތަކާއި އުޞޫލް
  + 'ފޮޓޯ ސްޓޯރީޒް' (ހާއްސަ އިވެންޓް އަކާ ގުޅިގެން) ހިމަނައިދެވޭނޭ ގޮތަކާއި އުޞޫލް
  + ދަރިވަރުން/ މުވައްޒަފުންގެ 'ޓެސްޓިމޯނިއަލްސް' ހިމަނައިދެވޭނޭ ގޮތަކާއި އުޞޫލް

**މާރކްސް ދިނުމުގައި ޔުނިވަރސިޓީއިން ބަލާނޭ ކަންކަން:**

މިފަދަ އޮންލައިން މީޑިއާއެއް ހޮވުމުގައި ޔުނިވަރސިޓިއިން މާރކްސް ދިނުމަށް ކަނޑައަޅާފައިވާ މިންގަނޑުތައް ތިރީގައި އެވަނީއެވެ.

|  |  |  |
| --- | --- | --- |
| މާރްކްސް | މާރކްސް ދިނުމަށް ބަލާބައިތައް |  |
| 20 | * ކޮމްޕެނީ ޕްރޮފައިލް (ހޭދަވި މުއްދަތު، ލިބިފައިވާ ކާމިޔާބީ، ކޮމްޕެނީ ޕްރޮފައިލް އަދި މިފަދަ މަސައްކަތްތަކުގެ ތަޖްރިބާ) |  |
| 30 | * ހުށަހަޅާ ހުށަހެޅުމުގައި ހިމަނާފައިވާ ބައިތަކާއި އެބައިތަކުން ކޮށްދިނުމަށް ހުށަހަޅަފައިވާ ކަންކަން |  |
| 50 | * ހުށަހަޅާ ހުށަހެޅުމުގައި ހިމަނާފައިވާ ބައިތައް ހިމަނައިގެން ހުށަހަޅާ އެންމެ ކުޑައަގު |  |
| 100 | ޖުމްލަ |  |

ބޭނުންވާ އަދަދު: 3

މުއްދަތު: 1 އަހަރު